**З А П И С Н И К**

Са четрнаесте седнице Привременог органа Општине Жагубица, одржане 15.01.2024.године у сали Општинског већа, са почетком у 12,00 часова.

Четрнаесту седницу Привременог органа сазвао је Председник Сафет Павловић и њоме председавао. Седници су присуствовали чланови и то: Миле Перић, Предраг Ивковић, и Живота Марјановић, као и секретар Привременог органа Томислав Милојевић. Седници није присуствовала члан Привременог органа Оливера Пауљескић. Поред чланова Привременог органа, седници је присуствовао и директор ЈКП „Белосавац“ Жагубица Ненад Милосављевић.

Председник Привременог органа, на основу извештаја о присуству, констатовао је да постоји кворум за рад и пуноважно одлучивање на седници.

Пре утврђивања дневног реда, а у складу са чланом 19. Пословника Привременог органа Општине Жагубица („Сл.гласник Општине Жагубица“, бр.32/2023), председник Привременог органа, предложио је усвајање записника са тринаесте седнице.

Нико од чланова Привременог органа није ставио примедбе на текст записника са тринаесте седнице, а након изјашњавања, председник је констатовао да је записник са тинаесте седнице Привременог органа Општине Жагубица, одржане 03.01.2024.године усвојен једногласно.

Након усвајања записника, председник Привременог органа, предложио је следећи:

**Д Н Е В Н И Р Е Д**

1. Предлог Обавештења о максимално расположивом износу у буџету општине Жагубица за 2024.годину, за финансирање годишњих програма и финансирање посебних програма потреба спортских удружења;
2. Предлог Анекса Уговора о годишњој чланарини између Општине Жагубица и РРА Пожаревац;
3. Предлог Решења о давању сагласности за закључивање-потписивање појединачних уговора о вршењу услуга ЈП за планирање и управљање пројектима Општине Жагуибица за потребе Општине Жагубица у 2024.годину;
4. Предлог Решења о давању сагласности на Програм пословања ЈКП ''Белосавац'' Жагубица за 2024.годину;
5. Предлог Решења о давању сагласности на Нацрт Уговора о вршењу услуга ЈКП ''Белосавац'' Жагубица за потребе Општине Жагубица за 2024.годину;
6. Предлог Обавештења по захтеву Манастира ''Горњак'' за финансијску помоћ.

Предложени дневни ред једногласно је усвојен без предлога за измену-допуну дневног реда.

**РАД ПО ДНЕВНОМ РЕДУ**

1. **Предлог обавештења о максимално расположивом износу у буџету Општине Жагубица за 2024.годину за финансирање годишњих програма и финасирање посебних програма потреба спортских удружења**

Привремени орган Општине Жагубица, једногласно је усвојио закључак да се јавно објави обавештење о максимално расположивом износу средстава у буџету Општине Жагубица за финасирање годишњих програма у области спорта, како би организације у области спорта, доставиле годишње програме и започео поступак, доделе средстава за наведену намену у складу са већ утврђеним прописима.

1. **Предлог Анекса Уговора о годишњој чланарини између Општине Жагубица и Регионалне развојне агенције Браничево-Подунавље д.о.о.Пожаревац**

Без дискусије, сви присутни чланови Привременог органа Општине Жагубица на својој седници одржаној 15. 01. 2024. године, сагласлно су одлучили да прихвате Предлог Анекса Уговора о годишњој чланарини између Општине Жагубица и Регионалне развојне агенције „Браничево-Подунавље“ д.о.о. Пожаревац.

1. **Предлог Решења о давању сагласности за закључивање и потписивање појединачних уговора о вршењу услуга ЈП за планирање за потребе Општине Жагубица у 2024.години**

Дискусије није било. После гласања, председник Привременог органа, констатовао је да је: Привремени орган општине Жагубица на својој седници одржаној 15. 01. 2024. године, једногласно усвојио предлог Решења, којим се Јавном предузећу за планирање и управљање пројектима Општине Жагубица, даје сагласност за закључивање и потписивање појединачних уговора за вршење услуга за потребе општине а у складу са Програмом пословања ЈП за 2024.годину.

1. **Предлог Решења о давању сагласности на Програм пословања ЈКП „Белосавац“ Жагубица за 2024.годину**

У отвореној расправи поводом разматрања треће тачке дневног реда, није било пријављених за дискусију. Председник Привременог органа, ставио је предлог на гласање, а након тога констатовао да је Привремени орган Општине Жагубица, једногласно усвојио предлог Решења о давању сагласности на Програм пословања ЈКП „Белосавац“ Жагубица за 2024.годину.

1. **Предлог Решења о давању сагласности на нацрт Уговора о вршењу услуга ЈКП „Белосавац“ Жагубица за потребе Општине Жагубица за 2024.годину**

Пета тачка дневног реда усвојена је такође једногласно без дискусије. Председник Привременог органа констатовао је да је Привремени орган Општине Жагубица једногласно усвојио предлог Решења, којим се даје сагласност на предлог Уговора о вршењу услуга Јавног комуналног предузећа „Белосавац“ Жагубица за 2024.годину.

Наведена сагласност, дата је за закључивање и потписивање појединачних Уговора за вршење услуга ЈКП ''Белосавац“ Жагубица, за потребе општине а у складу са Програмом пословања ЈКП за 2024.годину.

1. **Предлог обавештења по захтеву Манастира „Горњак“ за финансијску помоћ**

Захтев Манастира „Горњак“, разматран је на 14.седници Привременог органа и сагласно је одлучено да се подносилац захтева обавести о поступку доделесредства за финансирање програма/пројеката за изградњу или обнову цркава и верских објеката, адаптацију или реконструкцију цркава и верских објеката, инвестиционо или текуће одржавање цркава и верских објеката и финансирање догађаја битних за верску заједницу. Поред тога, одлучено је да се подносиоцу захтева предложи подношење захтева по расписаном јавном конкурсу за напред наведене програме/пројекте за 2024.годину.

Председник Привременог органа Општине Жагубица, утврдио је да је су разматране све тачке дневног реда и закључио рад четрнаесте седнице у 12 часова и 40 минута.

**ПРИВРЕМЕНИ ОРГАН ОПШТИНЕ ЖАГУБИЦА**

Број: I-060-19-1/2024

**С Е К Р Е Т А Р**  **П Р Е Д С Е Д Н И К**

Томислав Милојевић Сафет Павловић

**ЗАПИСНИЧАР**

Десанка Цојкић